Àrea de Desenvolupament Econòmic, Turisme i Comerç

Oficina Tècnica d’Estratègies per al Desenvolupament Econòmic

**“CONVENI DE COL·LABORACIÓ ENTRE LA DIPUTACIÓ DE BARCELONA I l’”entitat...”, EN EL MARC DE LA XARXA D’OBSERVATORIS DEL DESENVOLUPAMENT ECONÒMIC LOCAL**

**ENTITATS QUE INTERVENEN**

DIPUTACIÓ DE BARCELONA, representada per la il·lma Sra Eva Menor Cantador, en qualitat de presidenta delegada de l’Àrea de Desenvolupament Econòmic Turisme i Comerç, i facultada d’acord amb la Refosa 1/2020, sobre delegació de competències i atribucions dels òrgans de la Diputació de Barcelona, diferents del Ple, aprovada per decret de la Presidència de data 16 de desembre de 2019, i publicada al BOPB de data 19 de desembre de 2019, assistida per la secretària delegada, Sra. Beatriz Espinàs Vijande, en virtut de les facultats conferides pel Decret de la presidència de la corporació (núm. 2446/20) de data 13 de març de 2020, i publicat al BOPB de 16 de març de 2020.

“ENTITAT”, representat/da per el/la XXXXX, Sr/a. XXXXX i assistit/da per ell/a secretari/a XXXXX.

**ANTECEDENTS i MOTIVACIÓ.**

**I.-**  L’Àrea de Desenvolupament Econòmic, Turisme i Comerç de la Diputació de Barcelona, dona suport als municipis de la província, entre altres àmbits, en el suport a les iniciatives que generin ocupació, impulsant la visió estratègica com a eina per promoure models territorials sostenibles i competitius i per fomentar la dinamització de l’activitat econòmica local i la qualitat de l’ocupació, tot vetllant per la cohesió social.

**II.-** L'Oficina Tècnica d'Estratègies per al Desenvolupament Econòmic (OTEDE) té com a línies d’actuació prioritàries impulsar la visió estratègica com a eina per promoure models territorials sostenibles i competitius. Entre els serveis que l’OTEDE ofereix als municipis de la província hi ha la coordinació de la Xarxa d’Observatoris del Desenvolupament Econòmic Local (en endavant XODEL), agrupació voluntària d’ens locals d’àmbit municipal i supramunicipal.

**III.-** Els [Observatoris del desenvolupament econòmic local](http://www.diba.cat/web/economieslocals/xodel) són dispositius que recopilen, organitzen, generen i difonen, de manera permanent, infor­mació territorial d’interès per a la presa de decisions, a fi de promoure el desenvolupament econòmic local.

**IV.-** Els observatoris elaboren [serveis i productes](http://xodel.diba.cat/documents/productes-i-serveis-de-la-xodel-2014) que permeten augmentar el coneixement que els agents tenen sobre el mercat de treball, l’activitat econòmica i

el desenvolupament local per tal de millorar la planificació de les polítiques públiques.

**V.-**  La XODEL és un espai on es genera, es comparteix i es difon informació i on es fomenta el debat, la reflexió i l’intercanvi d’experiències entre els observa­toris membres. La XODEL, integrada actualment per 21 observatoris, va ser creada el 1994 i l’any passat va celebrar vint-i-cinc anys d’existència.

**VI.-** L’any 2006, es va aprovar un conveni tipus per tal de poder posar a l’abast dels Observatoris les dades estadístiques de la Seguretat Social (empreses i treballadors), com a instrument per facilitar l’anàlisi socioeconòmica del territori. Per això es va posar a disposició dels ens locals integrants de la XODEL l’aplicatiu de dades estadístiques de la Seguretat Social, INSS-SITDEL, elaborat per la Diputació de Barcelona i facilitades pel Departament de Treball i Indústria de la Generalitat de Catalunya.

**VII.-** L’any 2014 es va aprovar un conveni tipus per tal d’homogeneïtzar i regular els drets i les obligacions de la Diputació de Barcelona i dels ens locals que formaven part de la Xarxa d’Observatoris del Desenvolupament Econòmic Local (XODEL) i posteriorment es va aprovar i signar el corresponent conveni específic amb tots i cadascun d’aquests ens amb una vigència indefinida.

**VIII.-** Tanmateix la Llei 40/2015 d’1 d’octubre, de Règim Jurídic del Sector Públic, preveu al seu article 49 que els convenis administratius tindran una durada màxima de quatre anys.

**IX**.- La Disposició addicional vuitena d’aquesta llei estableix que es produirà una adaptació automàtica, pel que fa al termini de vigència dels convenis preexistents a la nova regulació, per aplicació directa de les regles que preveu l’article 49.h.1r per als convenis que no tinguin determinat un termini de vigència o, si existeix, tinguin establerta una pròrroga tàcita per un temps indefinit en el moment de l’entrada en vigor d’aquesta Llei. En aquests casos el termini de vigència del conveni és de quatre anys a comptar de l’entrada en vigor de la Llei 40/2015, per la qual cosa tots els convenis específics actualment vigents entre la Diputació de Barcelona i cadascun dels ens integrants de la XODEL deixaran de produir efectes el 2 d’octubre de 2020.

**X**.- L’Oficina Tècnica d’Estratègies per al Desenvolupament Econòmic proposa l’aprovació del conveni tipus per regular els drets i les obligacions de la Diputació de Barcelona i dels ens locals que formen part de la Xarxa d’Observatoris del Desenvolupament Econòmic Local (XODEL).

**XI.**- Que el conveni-tipus va ser aprovat per la Junta de Govern de la Diputació de Barcelona en data 25 de juny de 2020, i la minuta de conveni va ser aprovada per Decret de........ . i per <....> de data < > de < ENTITAT>.

**XII.-**Que la Diputació de Barcelona trametrà el present conveni al Registre de convenis de col·laboració i cooperació de la Generalitat de Catalunya en

compliment del que estableix la Llei 19/2014, de 29 de desembre, de transparència, accés a la informació pública i bon govern.

Per tot això, ambdues parts, de comú acord, i reconeixent-se plena capacitat per a aquest acte, formalitzen aquest conveni, que es regirà pels següents:

**PACTES**

**Primer.-** **OBJECTE:**

És objecte d’aquest conveni la col·laboració entre la Diputació de Barcelona, a través de l'Oficina Tècnica d'Estratègies per al Desenvolupament Econòmic de l’Àrea de Desenvolupament Econòmic,Turisme i Comerç i «L’ENTITAT» per a la participació i desenvolupament d’accions dins de la Xarxa d’Observatoris del Desenvolupament Econòmic Local destinades a millorar el coneixement que els agents tenen sobre el mercat de treball, l’activitat econòmica i el desenvolupament local per tal de millorar la planificació de les polítiques públiques.

**Segon.- MEMBRES**

Amb la signatura d’aquest conveni «L’ENTITAT» es considerarà automàticament membre de la Xarxa d’Observatoris del Desenvolupament Econòmic Local.

**Tercer.- COMISSIÓ DE SEGUIMENT:**

Es constituirà una comissió de seguiment que serà l’encarregada de fer el seguiment, vigilància i control de l’execució del conveni i dels compromisos adquirits per cadascuna de les parts, així com de resoldre els problemes d’interpretació i compliment que puguin plantejar-se. Estarà composada per un representant de la Diputació de Barcelona i un representant de «L’ENTITAT» amb qualificació tècnica adient per a la realització de les funcions atribuïdes. Es reunirà quan qualsevulla de les parts ho cregui oportú durant el període d’execució de l’objecte del conveni.

**Quart.- OBLIGACIONS DE LES ENTITATS:**

«L’ENTITAT» haurà de complir les següents obligacions derivades de la seva pertinença a la XODEL:

Primer.- Assistir a les reunions organitzades en el marc de la XODEL.

Segon.- Assistir i participar en les diferents activitats organitzades i/o coordinades per la XODEL (formació, tallers i seminaris, jornades, grups de treball, visites a centres de recerca, elaboració de metodologies i recursos d’informació, etc.)

Tercer.- Realitzar productes i serveis de qualitat, tant permanents com ad-hoc, en què s’analitzi adequadament la informació socioeconòmica del territori.

Quart.- Adequar els seus productes i serveis a les metodologies i criteris acordats per la XODEL.

Cinquè.- Complir les decisions que s’acordin en el sí de la XODEL.

Sisè.- Facilitar a la XODEL la informació que s’estipuli en relació a les actuacions efectuades per l’entitat.

Setè.- Garantir la visualització de la XODEL en les actuacions que desenvolupi l’entitat en l’àmbit de treball de la Xarxa.

Vuitè.- Acceptar les condicions d’ús de les dades cedides per la Diputació de Barcelona que aquesta determini en cada moment i segons la seva tipologia.

**Cinquè.- DRETS DE LES ENTITATS**

«L’ENTITAT» gaudirà dels següents drets que ofereix la XODEL als seus membres:

Primer.- Rebre assistència tècnica per part de la Diputació de Barcelona i de la resta de membres de la XODEL.

Segon.- Tenir accés a la documentació generada en el marc de la XODEL.

Tercer.- Assistir i participar a les activitats organitzades i/o coordinades per la XODEL (reunions, formació, tallers i seminaris, jornades, grups de treball, visites a centres de recerca, elaboració de metodologies i recursos d’informació, etc.)

Quart.- Tenir accés a la informació restringida que en cada moment la Diputació de Barcelona posi a disposició de la XODEL.

Cinquè.- Ser membre de la Comunitat virtual i/o qualsevol altre entorn virtual que la Diputació de Barcelona posi a disposició de la XODEL.

Sisè.- Fer constar la seva col·laboració en tota la documentació impresa i en cartells o mitjans electrònics i audiovisuals, en relació a les actuacions que desenvolupi la XODEL.

**Sisè.- PROTECCIÓ DE DADES:**

Les parts es reconeixen mútuament com a Responsables del tractament i s’obliguen a complir el Reglament europeu 2016/679, de 27 d’abril, general de protecció de dades (RGPD) i la Llei orgànica 3/2018, de 5 de desembre, de Protecció de Dades Personals i de garantia dels drets digitals (LOPDGDD). Els

signants i les persones de les que per l’acompliment de l’objecte del present conveni es tractin dades personals, seran informades del tractament de les seves dades per tots els responsables amb la finalitat de formalitzar-lo i de complir i executar les obligacions derivades del mateix, detallant tot el que s’indica a l’art. 13 del RGPD.

Per a qüestions relacionades amb la protecció de dades les persones Delegades de Protecció de dades en seran les interlocutores.

**Setè.- VIGÈNCIA DEL CONVENI:**

Aquest conveni tindrà una vigència de quatre anys des de la seva signatura. En qualsevol moment, abans de la finalització d’aquest termini, les parts podran acordar la seva pròrroga per un període de fins a quatre anys més o la seva extinció.

**Vuitè.- CAUSES D’EXTINCIÓ O RESOLUCIÓ DEL CONVENI:**

Són causes d’extinció o resolució del conveni les següents:

1. Pel transcurs del termini de vigència sense que se n’hagi acordat la pròrroga.
2. per mutu acord de les parts.
3. per incompliment de les obligacions establertes en el punt tercer.
4. per denúncia d’alguna de les parts.
5. per la impossibilitat de fer front a les obligacions que dimanen del conveni.
6. Per decisió judicial declaratòria de la nul·litat del conveni.
7. les demés que legalment procedeixin.

La part que pretengui resoldre el present conveni sobre la base d’un incompliment, haurà de posar-ho en coneixement de l’altra part per escrit en el termini d’un mes indicant la causa de la resolució.

**Novè. MODIFICACIÓ DEL CONVENI:**

Les parts de mutu acord podran modificar o complementar els pactes que estableix aquest conveni.

Qualsevol modificació haurà de constar per escrit i estarà aprovada i signada per ambdues parts mitjançant addenda.

**Desè.- RÈGIM JURÍDIC:**

El present conveni tindrà caràcter administratiu i obligarà a les entitats signatàries de conformitat amb les previsions acordades i, en allò no previst específicament, es regirà per la Llei 40/2015 d’1 d’octubre de règim jurídic del sector públic i les previsions sobre relacions interadministratives i per les normes comunes de la Llei 26/2010, de 3 d’agost, de Règim Jurídic i de Procediment de les Administracions

Públiques de Catalunya, i per la resta de la normativa que sigui materialment aplicable a l’objecte del conveni.

D’acord amb el previst a l’article 6 de la Llei 9/2017, de 8 de novembre, de Contractes del sector públic, el present conveni queda exclòs del seu àmbit d’aplicació.

**Onzè.- JURISDICCIÓ COMPETENT:**

Qualsevol divergència o discrepància que es pugui produir en la interpretació i el compliment d’aquest conveni, d’alguna o de totes les seves condicions, se sotmetrà en primer lloc a la Comissió de Seguiment previst al Pacte Tercer, i en cas de desacord, a coneixement de la jurisdicció del contenciós administratiu, de la ciutat de Barcelona, amb expressa renúncia de qualsevol altre fur o domicili.

I en prova de conformitat, les persones que l’atorguen signen el present conveni.